**Tiiveysmittaus, työmaaohje**

Tiiveysmittaus tehdään painekoe-laitteistolla standardin SFS EN 9972:2015 mukaisesti. Lisäksi noudatetaan standardia täydentäviä RT-kortin ohjeita. RT 80-10974 Teollisesti valmistettujen asuinrakennusten ilmanpitävyyden laadunvarmistusohje. Mittaus tehdään koko rakennuksesta. Kerrostalot mitataan porrashuone kerrallaan ja rivitalot mitataan asunnoittain. Liike- yms. tilat mitataan erikseen. Mittaustulosten perusteella määritellään ilmanvuotoluku q50.

Mittauksen suorittajalla tulee olla rakennusten tiiveyden mittaajan sertifikaatti. Käytettävän tiiviysmittauskaluston tulee olla kalibroitu.

Mittauksesta tehdään ilmanpitävyysraportti. Raportin sisältö tulee olla vähintään RT-kortin ohjeen mukainen. Lopullinen raportti tallennetaan projektipankkiin.

**Seuraavat asennukset on oltava tehtynä ennen tiiveysmittausta:**

[ ]  Ulko-ovet ja ikkunat lopullisesti säädetty ja tiivistetty runkoon mineraalivillalla ja kittauksilla

[ ]  Alapohja-seinäliitos tiivistetty

[ ]  Yläpohja-seinäliitos ja välipohja-seinäliitos tiivistetty

[ ]  Ulkoseinässä olevat harkkoseinät pinnoitettu ja mahdolliset piiput tasoitettu

[ ]  Seinärakenteen ja yläpohjan höyrynsulku kaikkialta yhtenäinen

[ ]  Hajulukot kaikki paikallaan ja kohteen sisälle vesi kytketty kaikkiin vesipisteisiin

Läpivientien liitosten tiivistykset valmiit.

 [ ]  Hormit

 [ ]  Putkiläpiviennit

 [ ]  Sähköläpiviennit

[ ]  Uretaanisaumaukset tehty

[ ]  Palokatkot valmiit

[ ]  Kaikki muut mahdolliset reiät ja saumat ulkovaipassa eli alapohjassa, yläpohjassa ja seinissä tiivistetty

**Ennen mittausta:**

[ ]  Sulje ikkunat ja ovet huolellisesti

[ ]  Ilmanvaihtoa varten tehdyt aukot ja hormit suljetaan tiiviisti teippaamalla

[ ]  Liesituulettimet suljetaan tiiviisti teippaamalla

[x]  Laita lämmitys päälle esim. 24 h ennen mittausta, jos talo rakennus on kylmillään

**Mittauksen aikana:**

Tiiveysmittauksessa tulpataan ensin ilmanvaihtokanavat, hormit sekä muut tarkoituksellisesti ilmanvaihtoa varten tehdyt aukot. Tämän jälkeen luodaan rakennukseen 50 Pascalin alipaine ja paikannetaan ilmanvuotokohdat lämpökameralla. Lopuksi mitataan rakennuksen ilmanvuotoluku, jonka jälkeen tulppaukset poistetaan. Mittausolosuhteet tulee olla standardin mukaiset.

[ ]  Ilmanvuotokohtien paikannuksen aikana ovista saa kulkea kunhan ne suljetaan heti perässä.

[ ]  Ilmanvuotoluvun mittauksen aikana ovet on pidettävä kokonaan suljettuna (yleensä noin puoli tuntia)